3.

Príloha XI sa mení takto: a) Bod 2.1 sa nahrádza takto: „2.1. Špecifické požiadavky týkajúce sa afrického moru koní: Koňovité musia spĺňať súbor požiadaviek stanovených v jednom z týchto písmen: a) zvieratá boli držané v izolácii v zariadeniach chránených pred vektormi počas obdobia najmenej 30 dní pred dátumom odoslania do Únie a vykonal sa sérologický test a test na identifikáciu pôvodcu afrického moru koní s negatívnym výsledkom v každom prípade na vzorke krvi odobratej najmenej 28 dní po dátume umiestnenia do zariadení chránených pred vektormi a v lehote 10 dní predo dňom odoslania do Únie; b) zvieratá boli držané v izolácii v zariadeniach chránených pred vektormi počas obdobia najmenej 40 dní pred dátumom odoslania do Únie a vykonali sa sérologické testy na detekciu protilátok proti vírusu afrického moru koní bez výrazného zvýšenia titra protilátok na krvných vzorkách odobratých dvakrát s odstupom najmenej 21 dní, pričom prvá vzorka bola odobratá prinajmenšom sedem dní po dátume umiestnenia do zariadení chránených pred vektormi; c) zvieratá boli držané v izolácii v zariadeniach chránených pred vektormi počas obdobia najmenej 14 dní pred dátumom odoslania do Únie a vykonal sa test na identifikáciu pôvodcu vírusu afrického moru koní s negatívnym výsledkom na vzorke krvi odobratej najmenej 14 dní po dátume umiestnenia do zariadení chránených pred vektormi a najviac 72 hodín pred časom odoslania do Únie a neustálym monitorovaním ochrany pred vektormi sa dokázala absencia hmyzích vektorov vo vnútri zariadení chránenom pred vektormi; d) existujú zdokumentované dôkazy o tom, že zvieratá boli vakcinované proti africkému moru koní s úplnou prvou vakcináciou a boli revakcinované v súlade s odporúčaniami výrobcu licencovanou vakcínou proti všetkým sérotypom vírusu afrického moru koní prítomným v zdrojovej populácii, a to najmenej 40 dní pred vstupom do zariadení chránených pred vektormi, a zvieratá boli držané v izolácii v zariadeniach chránených pred vektormi počas obdobia trvajúceho prinajmenšom 40 dní pred dátumom odoslania do Únie; e) zvieratá boli počas obdobia najmenej 30 dní pred dátumom odoslania do Únie držané v izolácii v zariadeniach chránených pred vektormi a podstúpili sérologický test na detekciu protilátok proti vírusu afrického moru koní, vykonaný v rovnakom laboratóriu a v ten istý deň na krvných vzorkách odobraných dvakrát s odstupom 21 až 30 dní počas obdobia izolácie v zariadeniach chránených pred vektormi. Druhý odber sa musel uskutočniť v lehote 10 dní pred dátumom odoslania do Únie a výsledky musia byť v každom prípade negatívne alebo v druhej vzorke musel byť negatívny výsledok testu na identifikáciu pôvodcu vírusu afrického moru koní.“; b) Bod 2.2 sa nahrádza takto: „2.2. Špecifické požiadavky týkajúce sa venezuelskej encefalomyelitídy koní Koňovité musia spĺňať aspoň jednu z týchto požiadaviek: a) zvieratá boli vakcinované proti venezuelskej encefalomyelitíde koní s úplnou prvou vakcináciou a boli revakcinované v súlade s odporúčaniami výrobcu v období najmenej 60 dní a najviac 12 mesiacov pred dátumom odoslania do Únie a počas obdobia aspoň 21 dní pred dátumom odoslania do Únie boli držané v izolácii v zariadeniach chránených pred vektormi a počas tohto obdobia ostali klinicky zdravé a ich denne meraná telesná teplota zostávala v normálnom fyziologickom rozpätí. Všetky koňovité v tom istom zariadení, ktorých denne meraná telesná teplota sa zvýšila, podstúpili krvný test na izoláciu vírusu venezuelskej encefalomyelitídy koní s negatívnymi výsledkami; b) zvieratá neboli vakcinované proti venezuelskej encefalomyelitíde koní a počas obdobia aspoň 21 dní pred dátumom odoslania do Únie boli držané v izolácii v zariadeniach chránených pred vektormi a počas tohto obdobia ostali klinicky zdravé a ich denne meraná telesná teplota zostávala v normálnom fyziologickom rozpätí. Počas obdobia izolácie zvieratá podstúpili diagnostický test na venezuelskú encefalomyelitídu koní vykonaný na vzorke odobratej najmenej 14 dní po dátume začiatku izolácie zvierat v zariadeniach chránených pred vektormi a výsledky testu boli negatívne; a zvieratá zostali chránené proti vektorovému hmyzu až do odoslania do Únie. Všetky ostatné koňovité v tom istom zariadení, ktorých denne meraná telesná teplota sa zvýšila, boli podrobené krvnému testu na izoláciu vírusu venezuelskej encefalomyelitídy koní s negatívnymi výsledkami; c) zvieratá boli podrobené testu inhibície hemaglutinácie na venezuelskú encefalomyelitídu koní vykonanému tým istým laboratóriom v ten istý deň na vzorkách odobraných dvakrát s odstupom 21 dní, pričom druhá z nich bola odobraná počas 10 dní pred dátumom odoslania do Únie, bez zvýšenia titra protilátok, a testu reverznej transkriptázovej-polymerázovej reťazovej reakcie (RT-PCR) na zistenie genómu vírusu venezuelskej encefalomyelitídy koní vykonanému s negatívnym výsledkom na vzorke odobranej počas 48 hodín pred dátumom odoslania do Únie, boli chránené pred útokmi vektorov od chvíle odberu vzorky na test RT-PCR až do naloženia na odoslanie, a to kombináciou použitia schválených prostriedkov na odpudzovanie hmyzu a insekticídov na zvieratách a dezinsekcie stajne a prostriedkov, v ktorých sa zvieratá prepravujú.“; c) Dopĺňa sa tento bod 3: „3. ZARIADENIE CHRÁNENÉ PRED VEKTORMI Minimálne kritériá na udelenie štatútu zariadenia chráneného pred vektormi: a) zariadenie má náležité fyzické bariéry v miestach vstupu a výstupu, napríklad systém vstupu a výstupu s dvojitými dverami; b) otvory v zariadení chránenom pred vektormi musia byť zabezpečené pred vektormi sieťou s vhodnou veľkosťou ôk, ktorá sa pravidelne impregnuje schváleným insekticídom v súlade s pokynmi výrobcu; c) v zariadení chránenom pred vektormi a v jeho okolí sa musí vykonávať dohľad nad vektormi a ich kontrola; d) musia sa prijať opatrenia na obmedzenie alebo odstránenie miest rozmnožovania vektorov v blízkosti zariadenia chráneného pred vektormi; e) musia sa zaviesť štandardné operačné postupy vrátane opisov záložných a výstražných systémov pre prevádzku zariadenia chráneného pred vektormi a pre prepravu zvierat z daného zariadenia na miesto naloženia na odoslanie do Únie.“